**AZ ÖSSZEFÜGGŐ EGYÉNI SZAKMAI GYAKORLAT MENETE**

Osztatlan levelező új tanári szakképzettségre irányuló tanárképzésben részt vevő hallgatókra vonatkozóan

1. Az összefüggő egyéni iskolai gyakorlat a képzésben szerzett elméleti ismeretekre és gyakorlati tapasztalatokra épülő, gyakorlatvezető mentor és felsőoktatási tanárképző szakember folyamatos irányítása mellett köznevelési intézményben, felnőttképzést folytató intézményben, a képzés utolsó évében végzett gyakorlat.

2. Az egyéni gyakorlat oktatási intézményben töltendő ideje 2 hét, mely idő alatt 10 órát önállóan kell megtartani.

3. Az  összefüggő egyéni iskolai gyakorlat az Egyetem partnerintézményeiben, szükség esetén a gyakorlóiskolában, felnőttképzést folytató intézményben, egyéni kérelem alapján más köznevelési intézményben, megbízott gyakorlatvezető mentor és felsőoktatási tanárképző szakember folyamatos irányítása mellett végzett, összefüggő, a képzés utolsó két félévében folytatott egyéni szakmai gyakorlat. A szakképzettség-felelős által elbírált és aláírt kérelmet a TK koordinátorhoz az előjelentkezéssel egyidejűleg kell benyújtani, melyet a hallgató alapkarának Tanulmányi Bizottsága engedélyezhet. A gyakorlat magában foglalja a hospitálást, a tanári kompetenciák fejlesztési terve alapján megtervezett tevékenységi háló szerint szakképzettségenként maximum heti 6 óra tanítást/foglalkozást, a tanítási órán kívüli iskolai feladatok ellátását, a tanítást kísérő szemináriumok elvégzését, és az adatgyűjtés, tapasztalatszerzés szakszerű dokumentálását. A gyakorlat során minden hallgatónak kötelezően rész kell vennie valamilyen formában speciális nevelési igényű (SNI) tanulóval való foglalkozáson. A hallgató a gyakorlatát a választott képzés szerint az 5-8. vagy a 9-12. évfolyamon köteles elvégezni. A gyakorlati szempontokat a gyakorlatra vonatkozó értékelőlapok tartalmazzák.

A hallgató a gyakorlóhelyen a szorgalmi időszak első hetében köteles megjelenni, s egyeztetni a gyakorlat teljesítésének időszakát. Indokolt késés esetén a kari TK-koordinátor értesíti az iskolát. Amennyiben a hallgató a jelentkezési határidőt elmulasztja, vagy a rögzített időpontban a gyakorlatot nem kezdi meg, a kurzus nem teljesítettnek minősül.

**A kérelem benyújtásának feltétele, hogy a kijelölt gyakorlatvezető mentor rendelkezik:**

* szakirányú egyetemi végzettséggel,
* nevelési-oktatási intézményben pedagógus-munkakörben szerzett 10 év szakmai gyakorlattal
* gyakorlatvezető mentortanári vagy vezetőtanári szakvizsgával (levelezős hallgató esetében el lehet tekinteni a partnerintézményi-gyakorlatvezető mentortanári vagy vezetőtanári szakvizsga- kritériumok alkalmazásától).
* szakmai bemutatkozó anyaggal, mely röviden tartalmazza, mely tanári kompetenciák fejlesztését tudja a hallgatóval való együttműködésben a leghatékonyabban támogatni (amennyiben a kijelölt gyakorlatvezető mentor a PTE Partnerintézményi adatbázisban szerepel, az igazolások csatolása nem kötelező).

4. Az egyéni (összefüggő szakmai) gyakorlat részét képezik a kísérő szemináriumok, melyeket a szakképzettségek szerinti módszertan(ok), valamint a pedagógia oktatói hirdetnek. Kétszakos képzés esetén összesen három – két szakmódszertani és egy pedagógiai – kísérő szeminárium támogatja az egyéni (összefüggő szakmai) gyakorlat elvégzését, reflektálását, valamint a tanári szakdolgozat egyik elemét képező portfólió elkészítését.

5. Az összefüggő egyéni iskolai gyakorlat minősítése a gyakorlatvezető mentor által adott érdemjegy, mely a hallgató teljesítményét a kompetencia-alapú értékelőlap szempontjai alapján értékeli.

6. Az összefüggő egyéni iskolai gyakorlat csak akkor kezdhető meg, ha a hallgató – az összefüggő egyéni iskolai gyakorlathoz kapcsolódó pedagógiai, pszichológiai, szakmódszertani feladatok kivételével – a tanári szakképzettség megszerzéséhez szükséges tanulmányi és vizsgakövetelményeit eredményesen teljesítette.

7. Az összefüggő egyéni szakmai gyakorlat ütemezését a vonatkozó tantervek rögzítik.

8. A gyakorlat alól felmentés nem adható.

9. Az összefüggő egyéni szakmai gyakorlat megelőző félév végén jelentkezik a TK kari koordinátoránálelektronikusan a kari ütemtervben meghatározott határidőig, a gyakorlat helyszínére vonatkozó kérelmét is ekkor adja le.

10. A TK kari koordinátora a TR-ben meghirdeti a gyakorlatot.

12. A hallgató a tantervi ütemezés szerint felveszi a TR-ben a gyakorlatot.

12. Az összefüggő egyéni szakmai gyakorlat megszervezése a kari TK-koordinátor feladata, koordinálása a TK feladata. A TK-koordinátor a kar honlapján a szorgalmi időszak első hetében közzé teszi a beosztást, hallgatónak a szorgalmi időszak első hetében kell a kijelölt gyakorlatvezető tanárnál jelentkeznie. Az összefüggő egyéni szakmai gyakorlat gyakorlat végén a gyakorlatvezető tanár a gyakorló-, illetve partneriskolákhoz előzetesen – a beosztással együtt – kiküldött nyomtatványon értékeli a hallgató munkáját.

13. A TK kari koordinátor a vizsgaidőszak végéig a TR-ben rögzíti az érdemjegyeket.

Készítette: Balázsovics Mónika BTK NTI

Megjegyzés:

A dokumentum a Pécsi Tudományegyetem Tanulmányi és Vizsgaszabályzat 12. számú Az osztatlan tanárszakokra vonatkozó sajátos rendelkezésekc. melléklet (2017. június 23. napjától hatályos változat) alapján készült.